
             CONFORM CU ORIGINALUL
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.4c-19/35/2020
PLx nr.96/2020
AVIZ
asupra proiectului de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020

În conformitate cu prevederile art.94 și 115 din Regulamentul Camerei Deputaţilor, Biroul permanent a trimis, Comisiei pentru tehnologia informaţiei şi comunicaţiilor, spre dezbatere și avizare, în procedură de urgență, proiectul de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020 (PLx nr.96/2020).

Consiliul Legislativ a avizat negativ proiectul de ordonanță de urgență, conform avizului nr.90/10.02.2020.

Senatul a adoptat această inițiativă legislativă în ședința din 02.03.2020.

Proiectul de lege are ca obiect de reglementare pregătirea recensământului general agricol din România, runda 2020. Bugetul total estimat pentru această acţiune este de 344.290 mii lei. Recensământul se realizează de către Institutul Naţional de Statistică, MADR şi MAI, împreună cu structurile din subordine şi va fi sub coordonarea şi controlul Comisiei Centrale pentru recensământ, cu suportul tehnic al STS. Ordonanţa cuprinde şi atribuţiile structurilor implicate în această activitate.

Prin conținutul său normativ, proiectul de lege face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu unanimitate de voturi (13 voturi pentru) a membrilor prezenţi, avizarea favorabilă a acestuia. 
 PREŞEDINTE,  

Cornel Zainea

